burgasdotpro/wikipedia huggingface dataset:
Nesúmerateľnosť

Nesúmerateľnosť je nematie spoločnej miery. Je to protiklad súmerateľnosti. Napríklad dve dané čísla sú nesúmerateľné, ak neexistuje nijaké také tretie číslo rovnakého druhu, že by dané čísla boli jeho celočíselným násobkom. Podiel dvoch nesúmerateľných čísel teda nie je nijakým racionálnym číslom.
Objav nesúmerateľnosti úsečiek sa pripisuje pytagorovcovi Hippasovi z Metapontu.
Pozrite aj.
Súmerateľnosť
Oskar Morgenstern

Oskar Morgenstern (* 24. január 1902, Görlitz, Nemecko – † 26. júl 1977, Princeton, New Jersey, USA) bol americký ekonóm rakúskeho pôvodu, jeden zo zakladateľov teórie hier.
Morión

Morión je drahokamová odroda kremeňa; má tmavohnedú až čiernu farbu. Tento názov sa používa pre úplne čierne kryštály záhnedy. 
Je priesvitný, vyskytuje sa v hydrotermálnych žilách a zriedkavejšie v pegmatitoch. Nepriehľadné morióny pochádzajú hlavne z Arkansasu (USA), Číny (Hunan) a Kazachstanu. Ďalšie pekné kryštály moriónu sú z Brazílie a Madagaskaru. Kvalitné výbrusy dosahujú bežne tisícky karátov. Na Slovensku sa vyskytuje len zriedkavo.
Netaktnosť

Netaktnosť je obrátená stránka taktu. K netaktnosti patrí neustále zdôrazňovanie vlastnej osoby, rozhovor (skôr monológ) o sebe alebo svojej rodine. Netaktné je vynášanie intimít, čisto súkromných záležitostí, ohováranie iných, nevhodná zvedavosť, pletenie sa do záležitostí známych. Netaktné je aj také narúšanie vzájomných vzťahov v pracovnom styku.
Neúčelnosť

Neúčelnosť je opak účelnosti.
Charles William Morris

Charles William Morris (* 23. máj 1901, Denver, Colorado, USA – † 15. január 1979, Gainesville, Florida) bol americký filozof a semiotik. 
V nadväznosti na Ch. Peircea sformuloval základy semiotiky.
Anton Neuhäusler

Anton Neuhäusler (* 20. február 1919, Mníchov) je nemecký filozof, profesor v Mníchove, zástanca empiricky fundovanej metafyziky, ktorá z bezpečných faktov logicky odvodzuje závery týkajúce sa podstaty a základu bytia, alebo legitimuje pokusy o pravdepodobnostné riešenia. Neuhäusler zastáva ďalej "psychistickú koncepciu hmoty", ktorou sa pokúša prekonať dualizmus duše a tela a problém vzniku pocitu.
William Morris

William Morris (* 24. marec 1834, Walthamstow, Spojené kráľovstvo - † 3. október 1896, Londýn) bol anglický básnik, spisovateľ, textilný výtvarník, maliar, architekt, politik a sociálny reformátor.
Bol úzko spätý s Bratstvom preraffaelistov a hnutím "Arts and Crafts". Posledné roky života bol členom sociálnodemokratickej federácie, neskôr predsedal socialistickej lige. Zaslúžil sa aj o zdokonalenie polygrafie. 
Dielo.
Parafrázoval staroanglické a germánske básne, skladal vlastné epické básne na námety antických bájí a stredovekej ľudovej tradície. Je autorom rozsiahlej epickej skladby "The Earthly Paradise" ("Zemský raj", 1868–70).
Ak nie je uvedené inak, ide o básne:
Prekladal aj z klasických jazykov a z francúzštiny.
Metagalaxia

Metagalaxia je súbor všetkých kozmických objektov (hviezd, galaxií, kôp galaxií, medzihviezdnej hmoty, medzigalaktickej hmoty, kvazarov, žiarenia atď.), ktoré sa zúčastňujú na procese expanzie vesmíru.
Názov "metagalaxia" sa občas používa na označenie celého nášho rozpínajúceho sa vesmíru, ktorého existencia sa začala zo superhustého stavu približne pred 13,72 mld. rokov
niekedy názov pre iné hypotetické vesmíry.
Otto Neurath

Otto Neurath (* 10. december 1882, Viedeň – † 22. december 1945, Oxford) bol rakúsky filozof, predstaviteľ novopozitivizmu, člen Viedenského krúžku, sociológ a ekonóm.
V rokoch 1934 - 1940 žil v Holandsku, od roku 1941 vo Veľkej Británii. 
Politicky bol Neurath zástancom austromarxizmu. Vo filozofii sa zameriaval na reflexiu vedy s cieľom vypracovať predpoklady jednoty všetkých vedeckých poznatgkov. Podľa Neuratha je základným predpokladom dosiahnutia takéhoto cieľa vypracovanie univerzálneho jazyka vedy, ktorý by sa opieral o jazyk fyziky a matematiky.
Moše z Leonu

Moše z Leonu alebo Moše ben Šem Tov de Leon (* asi 1250, Guadalajara – † 1305, Arevalo) bol židovský rabín a kabalista, v mladosti stúpenec Maimonida; autor alebo redaktor najvýznamnejšieho stredovekého kabalistického textu, kabalistického midrašu k Pentateuchu "Midraš de-rabi Šim'on bar Jochaj", známejšieho pod názvom Zohar alebo "Kniha nádhery", ktorý vznikol (alebo bol zostavený) koncom 13. storočia.
Od roku 1292 viedol Moše život potulného učenca. Podľa Avrahama ben Šloma z Torrutiel napísal 23 kníh, z ktorých väčšina sa stratila. Po jeho smrti vznikol spor ohľadom autorstva Zoharu, ktoré pripísal tanaitskému rabínovi z 2. storočia po Kr. Šim'onovi bar Jochajovi. Vznikla otázka, či Moše čerpal z nejakého strateného rukopisu, alebo – ako tvrdila jeho vdova – je on sám autorom spisu. Moderní bádatelia (napr. Geršom Scholem) sa prikláňajú k názoru, že Moše z Leonu Zohar skompiloval, ale používal pritom staršie zdroje.
Metagnozeológia

Metagnozeológia je metafilozofická disciplína, ktorá sa zaoberá otázkou, čo je gnozeológia, čiže učenie o poznaní a čím by mala byť teória poznania. Rozvíja sa od prvej polovice 19. storočia.
Neurčitosť

Neurčitosť je vlastnosť nebyť určitý, presne vymedzený či určený, nebyť dosť istý, byť nevýrazný, nejasný, aperatický.
Metajazyk

Metajazyk je jazyk, v ktorom je formulovaná metateória.
Neurofyziológia

Neurofyziológia je vedný odbor, ktorý sa zaoberá výskumom funkcií centrálneho nervového systému. Pri vedeckom výskume využíva hlavne elektrofyziologické metódy a metódy molekulárnej biológie a biochémie (napríklad pri sledovaní nervovo vyvolaných zmien metabolizmu).
Zachariáš Mošovský

Zachariáš Mošovský staršie aj "Mossówczy," (* 12. máj 1542, Bratislava† 20. júl 1587, Viedeň) bol uhorský humanistický vzdelanec, rímskokatolícky duchovný a nitriansky biskup zemianskeho pôvodu. 
Životopis.
Jeho otec, Ladislav Mošovský bol pokladníkom uhorskej kráľovskej komory v Bratislave. Gymnaziálne štúdium absolvoval Zachariáš v Trnave a teologické v Nitre. V roku 1573 získal hodnosť titulárneho biskupa kninského (tininského) a v roku 1578 bol menovaný za biskupa vacovského. Presný dátum jeho biskupskej vysviacky nie je známy. Na základe archívnych materiálov sa dá usudzovať, že väčšinu života strávil v Nitre. 28. marca 1582 bol vymenovaný za nitrianskeho biskupa. 
Napísal životopisy uhorských kráľov a vydal zbierky uhorských zákonov.
Metakomunikácia

Metakomunikácia je súhrn neverbálnych prejavov sprevádzajúcich komunikáciu. Patria sem gestá, mimika, vzdialenosť a rozmiestnenie komunikujúcich, intonácia hlasu. Metakomunikácia
obsah verbálneho oznamu buď zdôrazňuje, popiera, alebo posúva jeho význam.
Neurológia

Neurológia (gr.) je náuka o nervovej sústave a nervových chorobách; odbor medicíny, ktorý sa zaoberá prevenciou, diagnostikou a liečením ochorení nervového systému, spojených s poruchami hybnosti a citlivosti a poruchou funkcií zmyslových a vnútorných orgánov; navyše sem patria niektoré choroby svalov a žliaz s vnútornou sekréciou, ak sa prejavujú nervovými príznakmi, a niektoré funkčné poruchy centrálneho nervového systému. Neurológia je odbor pomerne mladý, ale rozsiahly a neustále sa vyvíjajúci. Úzko súvisí s inými odbormi, najmä s vnútorným lekárstvom, psychiatriou a endokrinológiou, čo vyplýva i z toho, že neurológia sa formovala súčasne s nimi a v určitom štádiu vývoja sa osamostatnila.
Predmetom neurológie nie sú duševné choroby, ako sa niekedy chybne usudzujeme. Duševné choroby, t. j. choroby prejavujúce sa poruchou správneho vzájomného vzťahu človeka k prostrediu, poruchou poznávnia prostredia, správania sa a pod., ich diagnostika, prevencia a liečba, patria do oblasti psychiatrie.
Okrem spomínaných odborov neurológia súvisí s očným, krčným a detským lekárstvom, s traumatológiou a chirurgiou, sexuológiou a pod. Zasahuje prakticky do všetkých lekárskych disciplín.
Motív

Motív (z lat. "motivus" = uvádzajúci do pohybu) môže byť:
Metakritika

Metakritika je kritika kritiky, napr. Herderova kritika Kantovej "Kritiky čistého rozumu".
Neurotonikum

Neurotonikum je liek celkovo posilňujúci organizmus, najmä pri rekonvalescencii,
málokrvnosti, stavoch únavy, nechutenstve a pod. Býva to obyčajne horčinová látka, zlúčenina železa, vápnika, vitamín a pod. Jedná sa o obsolentnú skupinu liekov (podobne ako tzv. roboranciá, "posilňujúce" lieky, ktorých mechanizmus účinku nie je známy a účinnosť nie je preukázaná), ktorá nie je zahrnutá v Anatomicko-terapeuticko-chemickom klasifikačnom systéme liekov (ATC klasifikácia), ktorý spravuje Svetová zdravotnícka organizácia a v EphMRA klasifikácii je táto kategória prázdna.
Jozef Móder

Jozef Móder (* 19. september 1947, Tvrdošovce) je bývalý slovenský futbalista. Stal sa majstrom Európy v roku 1976 v Juhoslávii.
Móder začal svoju kariéru v Interi Bratislava, potom hral za Lokomotívu Košice. Počas vojny v Dukle Praha debutoval ako záložník v roku 1972 v česko-slovenskej reprezentácii. V rokoch 19731980 hral zasa v Košiciach. V reprezentácii odohral 17 zápasov a dal 3 góly. Na konci kariéry hral v rokoch 1980 až 1982 v rakúskom Grazer AK. Móder bol obávaný strelec pokutových kopov, v Grazi dosiahol aj priamy gól z rohového kopu. Reprezentácii Sovietskeho zväzu strelil v kvalifikácii ME 1976 svoje jediné tri reprezentačné góly, ktoré znamenali postup Česko-Slovenska na záverečný turnaj do Belehradu.
Filozofický motív

Filozofický motív je opakujúci sa, typický, hybný významový útvar, ktorý (často v príznačnom spojení s inými motívmi) podnecuje alebo priťahuje a charakterizuje filozofické myslenie. Tak napríklad J. Habermas uvádza štyri filozofické motívy (motív postmetafyzického myslenia, lingvistického obratu, situovania rozumu a prekonávania logocentrizmu) ako základné charakteristické črty a podnety filozofovania v 20. storočí, pričom podotýka, že tieto motívy otvorili nielen nové výhľady, ale i nové zaslepenosti. Napríklad ligvistický obrat na jednej strane postavil filozofovanie na pevnejší metodický základ a umožnil mu vymaniť sa z apórií teórií vedomia, no na druhej strane umožnil, aby sa vyvinulo ontologické chápanie jazyka, ktoré izolovalo svetoodhaľujúcu funkciu jazyka od vnútrosvetských procesov učenia sa a povýšilo obmeny jazykových obrazov na originálne básnenie.
Metalogika

Metalogika je metateória logiky, ktorá skúma vlastnosti logických systémov a kalkulov. Je to tiež teória, ktorá skúma systémy a pojmy súčasnej formálnej logiky. Rozpracúva otázky teórie dôkazov, definovateľnosti pojmov, pravdy vo formalizovaných jazykoch, interpretácie, zmyslu atď. Metalogika sa delí na dve časti: logickú syntax a logickú sémantiku. Rozvoj metalogiky je spojený s vytvorením a štúdiom formalizovaných jazykov.
Hlavné práce v oblasti metalogiky patria Fregemu, predstaviteľom ľvovsko-varšavskej školy poľských logikov, Hilbertovi, Gödelovi, Churchovi, Carnapovi, Kemenymu a i.
Neuróza

Neuróza je zastrešujúci pojem pre rôzne funkčné psychické poruchy, ktoré zahŕňajú pocity úzkosti, strachu a duševnej nerovnováhy. Na rozdiel od psychóz a porúch osobnosti nezasahujú schopnosť pacientov racionálne uvažovať, títo sú preto ľahšie ovplyvniteľní a liečiteľní. Pojem neuróza je veľmi úzko spätý s freudiánskou psychoanalytickou školou a v súčasnosti sa už skôr nepoužíva.
Podstatou neurózy je podľa psychoanalýzy nevyriešený konflikt (rozpor medzi dvoma protichodnými tendenciami: tzv. Ja a Ono). Neurózy sú choroby sociálnych vzťahov a hlboko zasahujú do vzťahu neurotika k spoločnosti. O pacientoch s neurózou sa predpokladá, že v najútlejšom detstve mali dobrú starostlivosť, ale niekedy po druhom roku života, obvykle pred dovŕšením veku piatich alebo šiestich rokov, nastalo zhoršenie.
Motív trestného činu

Motív trestného činu je pohnútka vedúca páchateľa k spáchaniu trestného činu.
Metalografia

Metalografia je vedný odbor, zaoberajúci sa štruktúrou tuhých kovov. Praktická metalografia študuje makroštruktúry kovov, mikroštruktúry (svetelná mikroskopia) a subštruktúry (transmisná elektrónová mikroskopia). Niekedy sa za pododbor pokladá fraktografia (ale je to skôr samostatný odbor), ktorá skúma príčiny a charakteristiky porušení konštrukcií. Najbežnejšou úlohou metalografie je príprava kovového preparátu na mikroskopické pozorovanie a, samozrejme, fotografické zdokumentovanie výsledku. Cieľom je zistiť prítomnosť a distribúciu fáz (určených na základe morfologických kritérií) na metalografickom výbruse.
Metamatematika

Metamatematika je metateória matematiky; študuje vlastnosti formálnych systémov a kalkulov, ako bezrozpornosť, úplnosť a i.
Termín "metamatematika" zaviedol David Hilbert v súvislosti so svojou koncepciou základov matematiky.
Neúspešnosť

Neúspešnosť je vlastnosť byť bez úspechu, nematie úspechu, nevydarenosť. Môže byť tiež príčina úzkosti.
Neutralita

Neutralita (lat.) je nestrannosť, nezasahovanie do cudzích vecí. V politológii neutralita znamená zaručené postavenie štátov, ktoré znamená nezúčastnenosť na vojnovom konflikte, v čase mieru neúčasť vo vojenských blokoch, prípadne iných medzinárodných zoskupeniach.
Neutralita v špecifickej vojne znamená suverénny štát, ktorý sa deklaruje neutrálny voči vojnovým stranám. Štát, ktorý nie je znepriatelená strana nemusí byť neutrálny. Povinnosti a práva neutrálneho štátu sú definované v Sekcii 5 a 13 Haagskej konvencie z roku 1907. 
Trvalá neutralita (neutrálna moc) je stav suverénneho štátu, v ktorom je viazaný medzinárodnou zmluvou byť neutrálny voči znepriateleným stranám vo všetkých budúcich vojnách. Príkladom trvalo neutrálneho štátu je Japonsko. Koncept neutrality počas vojny je úzko definovaný a neutrálnej strane ukladá špecifické obmedzenia výmenou za zachovanie medzinárodne uznávanej neutrality.
Neutralizmus alebo „neutrálna politika“ je zahraničná politika, v rámci ktorej štát zostáva nestranný v budúcich vojnových konfliktoch. Politická neangažovanosť v konflikte je implementácia neutralizmu tak, ako vyhýbanie sa vojenským alianciám. Suverénny štát si ale rezervuje právo na to, aby sa stal vojenskou stranou, ak je napadnutý inou stranou konfliktu, ktorá porušila jeho vojenskú neutralitu. 
Právo a zodpovednosti neutrálnej mocnosti.
Znepriatelené strany nemȏžu vpadnúť na neutrálne územie a akékoľvek podobné snahy nie sú kompromisom neutrality.
Neutrálna moc musí zabrániť vojskám znepriateleným stranám vstúpiť na svoje územie. Rozdiel je u utekajúcich vojnových väzňov.
Armády vojnových strán nemôžu naberať vojakov v neutrálnom štáte, ale obyvatelia mȏžu ísť do zahraničia a tam narukovať.
Armádne vybavenie (osoby ani materiál)´znepriatelených strán nemȏžu byť prevážané cez neutrálne územie. Rozdiel je u zranených osȏb. 
Neutrálna mocnosť môže zásobovať komunikačnými zariadeniami vojnové strany (sprostredkovávať..), ale nemôže zásobovať vojnovým materiálom, hoci nie je potrebné sa vyhýbať exportu takého materiálu.
Vojnová loď (námorníctva) môže použiť neutrálny prístav (prístav neutrálneho štátu) na maximum 24 hodín, hoci domáca strana (prístavu) si môže zaviesť rozdielne obmedzenia. Výnimky sú pri nutných opravách, kde je povolené minimum času potrebného na to, aby sa plavidlo vrátilo na more , alebo pokiaľ je v prístave aj plavidlo opačnej znepriatelenej strany. Vtedy musí mať 1 loď náskok 24hodín. 
Vojnová loď jednej strany zajatá druhou stranou vo vodách neutrálnej mocnosti musí byť vydaná touto druhou stranou neutrálnemu štátu, čo sa viaže aj na posádku danej lode.
Metamuzikológia

Metamuzikológia je súčasť metavedy, predmetom skúmania ktorej je muzikológia.
Motorizmus

Motorizmus (lat.) je používanie motorových vozdiel na cestovanie, rekreáciu alebo šport Je to tiež odvetvie športu, ktoré zahŕňa automobilové a motocyklové preteky a súťaže, mototuristické jazdy a zrazy.
Nevedomie

Nevedomie je tá časť spomienok a zážitkov, ktorú si jednotlivec neuvedomuje. Je to neuvedomovaná oblasť psychického života. V roku 1846 zaviedol pojem "nevedomie" nemecký lekár, prírodovedec a filozof Carl Gustav Carus. Ako prvý s teóriou o nevedomí prišiel Sigmund Freud. 
V romantizme je iracionálna, skrytá súčasť ľudskej psychiky, ktorú si jednotlivec priamo neuvedomuje, ale ktorá podstatne ovplyvňuje jeho konanie a ktorá tvorí základ emocionálneho života. Prejavmi nevedomia sú sny, genialita, šialenstvo, parapsychologické úkazy. Toto nevedomie tvorí aj zložku národnej povahy. Odrazmi nevedomej zložky národnej povahy sú mýty, eposy, rozprávky a ďalšie symbolické prejavy.
Metanol

Metanol (iné názvy: metylalkohol, karbinol, drevný lieh) je najjednoduchší alifatický alkohol. Sumárny vzorec je CH3OH. Je to bezfarebná, alkoholicky zapáchajúca kvapalina, neobmedzene miešateľná s vodou. Je tekutý, horľavý a veľmi jedovatý.
Metanol nie je priamo toxický. V pečeni sa však pôsobením enzýmov alkoholdehydrogenáza a aldehyddehydrogenáza metabolizuje na formaldehyd a následne kyselinu mravčiu, ktorá poškodzuje zrakový nerv a spôsobuje opuchy sietnice a acidózu, vedúcu až k smrti.
Metanol sa používa aj ako denaturačné činidlo technického etanolu.
Príprava a výroba.
V minulosti sa pripravoval destiláciou dreva za sucha, odtiaľ pochádza aj starší triviálny názov drevný lieh.
Metanol sa vyrába hydrogenáciou oxidu uhoľnatého za vysokého tlaku a teploty (okolo 350 °C) a prítomnosti katalyzátora (zmes oxidu chromitého a oxidu zinočnatého):
Prvá pomoc.
Prvá pomoc pri otrave metanolom je vypiť dva deci kvalitného 40% alkoholu (napr. vodka) a okamžite vyhľadať lekársku pomoc. Etanol spomalí rozklad metanolu a vytvorí tak priestor pre lekársky zásah. V žiadnom prípade zmiešanie etanolu s metanolom vo fľaši neneutralizuje jedovatý účinok metanolu.
Kolektívne nevedomie

Kolektívne nevedomie je podľa Durkheima entita, ktorá vznikla zoskupením individuálnych duší avšak tvorí psychickú individualitu nového typu podmienenú spoločnými predstavami, spôsobmi cítenia a konania, ktoré sú spoločné všetkým členom skupiny.
Podľa Junga je kolektívne nevedomie v pomere k nevedomiu osobnému nesmierne duchovné dedičstvo vývoja ľudského druhu, rodiace sa vždy znovu v každej individuálnej štruktúre. Kolektívne nevedomie je štruktúrované archetypmi a vyjadruje sa jednak v kultúrnych symboloch (folklór, rozprávky, náboženstvá), jednak v individuálnych umeleckých dielach a snoch. Kolektívne nevedomie je spoločným základom, ktorý jedinca spája s druhom a s vesmírom. Obsah kolektívneho nevedomia tvoria inštinkty a archetypy, čiže obsahy všeobecne a rovnomerne rozšírené.
Metaontológia

Metaontológia (gr.) je teória, ktorá analyzuje a porovnáva ontológiu. Podľa niektorých autorov
(Willard Van Orman Quine, Simons) môže adekvátna metaontológia umožniť hlbšie nahliadnuť do povahy ontológie.
Metapotreba

Metapotreba je vyššia ľudská potreba, napr. potreba spravodlivosti, krásy, poriadku, cti a
sebaaktualizácie; najprv však musia byť naplnené potreby základné. Teóriu metapotrieb rozvíja Maslowova teórie osobnosti.
Mozaika

 
Mozaika () je plošná výzdoba, ornamentálna alebo figurálna, zostavená z drobných kociek, hranolčekov alebo kolíčkov, kamenných, neskôr sklenených, upevňovaných do mäkkej malty alebo tmelu.
V starovekom Oriente a v antike sa používala kamenná mozaika na výzdobu podláh (Pompeje).
Najväčší rozvoj zaznamenala v byzantskom umení. K najznámejším patria mozaiky v talianskej Ravenne z 5. a 6. storočia. Sú to napríklad mozaiky "Dobrý pastier" (5. storočie) v mauzóleu Gally Placidie, "Krst Krista v rieke Jordán" (okolo roku 450) v Baptistériu ortodoxných a najznámejšia z nich v apside chrámu San Vitale z roku 547. Po stranách apsidy sú zobrazené dve cisárske procesie s portrétmi cisára Justiniána I. a cisárovnejTheodory. V bazilike Sant' Apollinare in Classe neďaleko Ravenny, ktorá bola vysvätená v roku 549, sa nachádza jedna z najpôsobivejších apsidových mozáik "Kristova premena".
Všetky byzantské figurálne mozaiky nachádzajúce sa v Konštantínopolských náboženských stavbách boli zničené počas ikonoklastického obdobia v 8. a 9. storočí. Niektoré dekoratívne mozaiky predikonoklastického obdobia ako aj mozaiky z 8. a 9. storočia sa napriek tomu zachovali. Patrí k nim veľký kríž na zlatom podklade v chráme Hagia Irene (Chráme sv. Mieru) vedľa chrámu Hagia Sofia. Prežili aj kvalitné svetské mozaiky v ruinách paláca byzantských cisárov v Istanbule. Tieto rozsiahle podlahové obrazy zo 6. storočia znázorňujú scény z poľovačiek, domácich prác ale aj ornamenty orámované listovým vzorom - tu sa už prejavuje orientálny vplyv. Počas reštaurovania obrazovej výzdoby v chráme Hagia Sofia v roku 843 boli figurálne mozaiky obnovené. V južnom vestibule je zaujímavá mozaika, ktorá zobrazuje Justiniána I. s Konštantínom I., ako ponúkajú model mesta tróniacej Panne s dieťaťom. Vo vnútornom nartexe je zobrazený Lev VI., klaňajúci sa pred Kristom (začiatok 10. storočia). V galérií sú portréty cisára Alexandra III. (91213), cisárovnej Zöe spolu s jej tretím manželom Konštantínom IX. Monomachom (11. storočie) a cisára Jána II. s cisárovnou Irenou (12. storočie).
Pravdepodobne najznámejšou byzantskou mozaikou je Jipsi Danger, mozaika gigantických rozmerov, ktorá zobrazuje Krista medzi postavami Panny Márie a Jána Krstiteľa. Postavy a ich tváre sú zobrazené veľmi detailne, využitím miniatúrnych kociek skla a mramoru nádherných farieb na zlatom podklade. Táto mozaika je datovaná do tretej štvrtiny 13. storočia. V Istanbule sú aj ďalšie výnimočné mozaiky. Napríklad v nartexe Kariyskej mešity - tiež známej ako Chrám Krista Spasiteľa v Chore zo začiatku 14. storočia - sú mozaiky zobrazujúce život panny Márie a Ježiša Krista v sérii nádherných panelov. 
Všetky tieto mozaiky sú jedinečné svojim prevedením, farebnosťou kamienkov, detailom a vynikajúcou svetelnosťou. Patria k najväčším prínosom byzantskej kultúry vôbec.
Metateória

Metateória je teória, ktorá skúma štruktúry a metódy nejakej inej teórie. Úlohou metateórie je určiť hranice skúmanej vedy, zistiť jej celostnosť a neprotirečivosť, preskúmať spôsoby zavádzania nových pojmov, dôkazy jej téz atď.
Metateoretický výskum skúma základy nejakej teórie a možnosti jej ďalšieho vývoja.
Kým teória vyjadruje svoje pojmy a výroky v objektovom jazyku, metateória je formulovaná v metajazyku.
Nevedomosť (neznalosť)

Nevedomosť alebo neznalosť je nedostatok alebo neprítomnosť vedomostí. 
Na označenie absolútnej, hrubej nevedomosti, nevšímavosti alebo obmedzenosti sa používajú slová ignorancia, ignorácia alebo ignorantstvo. 
Nevedomosť (z hľadiská zámeru) môže byť:
Nevedomosť a právo.
V morálnom a trestno-právnom kontexte je v súvislosti s úmyselnou ignoranciou známa veta „"Ignorantia juris non excusat"“ („Neznalosť zákona neospravedlňuje“), poukazujúca na to, že neznalosť zákona, resp. nevedomosť o následkoch trestného činu alebo o trestnom čine samotnom nie je poľahčujúcou okolnosťou svedčiacou o nevine. Touto vetou sa preto pobáda k prijatiu zodpovednosti za svoje skutky a správanie.
Nevedomosť vo filozofii.
V gréckej filozofii sa hovorieva o "sokratovskej ignorancii", ktorá je charakterizovaná všeobecne známou vetou: „"Scio me nihil scire"“ alebo „"scio me nescire"“ („Viem, že nič neviem“). 
V indickej filozofii je nevedomosť prejavom tamasu.
V buddhistickej filozofii sa namiesto slov nevedomosť či ignorancia používa sanskritské slovo "avidjá" ako opak slova vidjá, sanskritského pomenovania pre „poznanie“. Avidjá je chápaná ako základná príčina utrpenia a neustáleho kolobehu znovuzrodení a jej výsledkom je potláčanie poznania skutočnej povahy vecí, čo vedie k máji (ilúzii).
Nevedomosť v teológii.
Nevedomosť v teológii je charakterizované ignosticizmom (slovo vzniklo zložením slov ""ignorance" - nedostatok vedomostí a "gnostic"" - poznanie vzťahujúce sa k bohom); názorom, že neexistuje súvislá a falzifikovateľná definícia slova "Boh", otázka existencie Boha postráda zmysel a každé iné teologické stanovisko usudzuje zbytočne veľa o tomto pojme. V ignosticizme sa na rozdiel od teizmu, ateizmu alebo agnosticizmu neusudzuje o vete "Boh existuje" ako o zmysluplnej vete.
Metaveda

Metaveda je súbor disciplín, metodík a úvah, ktorých cieľom je dospieť k poznaniu vedy a jej rôznych stránok, napríklad veda o vede, filozofia vedy, sociológia vedy, sociológia vedenia, psychológia vedy, kreatológia, scientometria atď.
Neviazaný

Neviazaný je taký, ktorý sa nedrží určitých noriem, zásad, nespútaný, neobmedzovaný. Je to opak viazaného (próza v protiklade k viazanej reči, veršom) alebo nemajúci väzbu (neviazaná kniha).
Možnosť

Možnosť môže byť:
Možnosti znamená prenesene aj schopnosti, prostriedky
Metensomatóza

Metensomatóza môže byť:
Nevratnosť

Nevratnosť alebo ireverzibilita je charakteristika zmeny, pri ktorej nenastáva návrat k začiatočnému stavu, ale sa prechádza do kvalitatívne nového stavu. Vo väčšej alebo menšej miere je vlastnosťou všetkých procesov vo svete.
Nevratnosť z pohľadu techniky.
Podľa prvého Carnotovho princípu spôsobujú nevratnosti zníženie účinnosti premeny energie v strojoch. Preto je potrebné sa nimi zaoberať a pokúsiť sa ich účinok čo najviac znížiť. Ďalej sú uvedené niektoré základné prípady nevratných procesov.
Prestup tepla pri konečnom rozdiele teplôt.
Ak je rozdiel teplôt konečný (väčší ako formula_1), je smer prechodu tepla podľa druhého termodynamického zákona daný, teplo prestupuje z teplejšieho telesa na chladnejšie. Pri cyklicky pracujúcom stroji tento prestup tepla nemožno obrátiť, preto je zdrojom nevratnosti.
Trenie.
Trecia sila pôsobí vždy proti pohybu súčastí stroja. Na jej prekonanie je potrebná nejaká práca, ktorá sa premení na teplo a ohreje súčiastky trecej dvojice. Aj keď sa cyklicky pracujúci stroj vráti do pôvodného stavu, pri jeho opačnom pohybe sa súčiastky ohrievajú ďalej a spotrebuje sa ďalšia práca, vzniká nevratnosť. Trenie patrí medzi je najznámejšie formy.
Izotermické prúdenie tekutiny.
Aj pri pomalom prúdení tekutiny vzniká trenie medzi jej jednotlivými vrstvami, čo zapríčiňuje vlastnosť každej tekutiny - viskozita. Na prekonanie tohoto trenia sa spotrebuje energia, ktorá sa prejaví poklesom tlaku v smere prúdenia.
Prúdenie v dýzach.
Pri vysokých rýchlostiach prúdenia v dýzach dochádza k veľkému poklesu tlaku, teploty aj hustoty prúdiacej tekutiny.
Prúdenie cez prekážky.
Prúdenie cez prekážky sa nazýva aj škrtenie. Ide o prúdenie v potrubí s prudkým zmenšením prierezu. Kinetická energia prúdu sa v zúženom mieste najskôr zvýši, ale trením a vírením sa nevratne premení na teplo.
Zmiešavanie tekutín.
V technických zariadeniach sa zvyčajne miešajú prúdy tekutín s nerovnakými teplotami. Počas ich zmiešavania dochádza k prestupu tepla pri konečnom teplotnom rozdiele čo je, ako bolo uvedené vyššie, nevratný proces.
Nevratnosť z pohľadu termodynamiky.
Jednou z otázok, na ktoré našla odpoveď termodynamika je kvantifikácia nevratnosti jednotlivých procesov a cyklov. Odpoveď je dôležitá preto, aby bolo možné porovnať jednotlivé technické zariadenia navzájom a určiť, koľko energie sa nenávratne stratí.
Nevyčerpateľnosť

Nevyčerpateľnosť je aspekt nekonečnosti, ktorý sa vzťahuje na nekonečnú rozmanitosť foriem, vzťahov, súvislostí, objektov, procesov atď.
V ekonómii sa za nevyčerpateľné statky považuje slnečné žiarenie, donedávna (z dôvodu znečisťovania prostredia) aj voda a vzduch. Nevyčerpateľné statky sú voľne dostupné pre každého jednotlivca.
Meteoropatizmus

Meteoropatizmus je fyziologické a patologické reakcie vrátane psychologických porúch na zmeny
počasia (teplota, vlhkosť, pohyb vzduchu, slnečné žiarenie, atmosférická elektrina a chemicko-aerosólové splodiny v ovzduší).
Nevyhnutné externé súvislosti štruktúry

Nevyhnutné externé súvislosti štruktúry (NESŠ) je prvok poslednej z troch hlavných skupín parametrov, ktoré možno študovať na štruktúre nejakej entity. Nevyhnutné externé súvislosti zahŕňajú podmienky existencie skúmanej entity, názory na ňu, literatúru o nej a iné okolnosti, dôležité pre jej pochopenie.
Pri výskume nevyhnutných externých súvilostí štruktúry nejakej entity sa zameriavame na sledovanie jej väzieb s okolím alebo prostredím, v ktorom existuje.
Methexis

Methexis (gr.) je účasť, podielnictvo. U Platóna je to súvislosť idey a veci zo strany veci. Pojmom methexis Platón spojil dva svety, svet ideí a svet zmyslových vecí, ktoré nemohli zostať v úplnom odlúčení. Ale pre jeho ďalšie myslenie sa methexis sama stala ťažko riešiteľným problémom.
Možnosť a skutočnosť

Na rozdiel medzi možným a skutočným bytím prvý raz upozornil Aristoteles. Niečo môže byť, ale nie je, môže nebyť, ale je. Mnohé veci, ktoré nie sú, jestvujú už v možnosti. Učenie, ktoré stotožňuje možnosť so skutočnosťou, "usiluje sa celkom odstrániť zo sveta niečo, čo nie je bezvýznamné", totiž sám pohyb, vznikanie a zanikanie vecí. Ak by bolo možným iba to, čo je skutočné, nemohlo by vzniknúť, čo ešte nevzniklo; to, čo sedi, ba napríklad nemohlo vstať. Aristotelovo "dynameión" sa chápe ako
mohúcnosť niečoho, jeho.
Nevyhnutnosť

Nevyhnutnosť je neodvratnosť udalostí alebo bezpodmienečná potrebnosť.
Podľa Kanta je nevyhnutnosť atribút vedeckého poznania, ktorý súvisí s priestorom, časom a kategóriami. Podľa Homéra je nevyhnutnosť Moira.
Abstraktná možnosť

Abstraktná možnosť je možnosť budúcej skutočnosti jestvujúca vtedy, keď existujú niektoré, ale nie všetky jej základné podmienky. Abstraktná možnosť je zárodok objektívnej, reálnej možnosti, materiálne podmienený zárodok vnútorných protirečení budúcej skutočnosti, jej najvšeobecnejšia forma. Abstraktná možnosť môže ostať iba možnosťou alebo sa môže rozvinúť do konkrétnej možnosti a prostredníctvom nej sa realizovať. Premena abstraktnej možnosti na skutočnosť závisí od rozvinutia základných podmienok budúcej skutočnosti.
Podľa K. Marxa je abstraktná možnosť potenciálne protirečenie, z ktorého sa neskôr môže vyvinúť aktuálne protirečenie, reálna možnosť budúcej skutočnosti.
Metóda

Metóda je uvedomelý a cieľavedomý postup, určitým spôsobom usporiadaná činnosť alebo usporiadanie operácií, pretvárajúcich východiskové danosti istej cieľavedomej činnosti na jej zamýšľaný (čiastočne alebo úplne realizovaný) cieľ. Metóda je poznaný zákon premenený na pravidlo, súbor pravidiel, systém regulatívnych princípov. Výskumom metód sa zaoberá metodológia.
Názory na metódu.
Descartes.
Podľa Descarta je metóda určité a ľahké pravidlá, na základe ktorých každý, kto ich bude presne zachovávať, nikdy nebude považovať klamné za pravdivé a bez neužitočného namáhania, lež naopak, postupným obohacovaním svojich vedomostí príde k pravému poznaniu všetkých vecí, ktoré poznať bude schopný. Celá metóda spočíva v poriadku a v usporiadaní tých vecí, na ktoré sa má zamerať sila rozumu, aby sme našli nejakú pravdu. Túto však budeme presne zachovávať, ak zložité a nejasné výroky postupne prevedieme na jednoduchšie a ak potom, vychádzajúc z intuície všetkých najjednoduchších vecí, pokúsime sa postúpiť tými istými stupňami k poznaniu všetkých ostatných vecí.
Benjamin.
Metóda podľa Benjamina vedie okľukou. Metodická stránka traktátu spočíva v tom, predstaviť veci okľukou.
Logická možnosť

Logická možnosť je mysliteľnosť bez formálnologického protirečenia, logická skonštruovateľnosť.
Nevýslovné

Nevýslovné je to, čo sa mi zdá tajomné a čo nie som schopný vysloviť. Možno tvorí pozadie, na ktorom dostáva zmysel to, čo som vysloviť nedokázal.
Metóda analýzy

Metóda analýzy je metóda filozofie spočívajúca v postupe od zloženého k jeho stavebným
prvkom. Je to postup od konkrétnych jestvujúcien k ich vnútorným konštituentom (princípom bytia, kategóriám a pod.) a k vonkajším príčinám.
Axiomatická metóda

Axiomatická metóda je jeden zo spôsobov deduktívnej konštrukcie vedeckých teórií, pri ktorej:
Stredný mozog

Stredný mozog alebo mezencefalon (lat. "mesencephalon") je časť mozgu, nervová štruktúra, v ktorej sú uložené prvotné centrá zraku a sluchu. 
Obsahuje nervové vlákna spájajúce nižšie položené časti - miechu a predĺženú miechu - s hemisférami mozgu. Má význam pri udržaní vzpriamenej polohy tela.
Je to najkratší úsek mozgu a nachádza sa medzi Varolovým mostom a mozočkom. Prechádza ním Sylviov kanál, ktorý spája 3. a 4. mozgovú komoru. 
V hornej časti sú 2 páry hrbolčekov, tzv. štvorhrbolie ("corpora quadrigemina"). V prednom páre končí časť vlákien zrakového nervu. V zadnom sú uložené nižšie sluchové centrá (napr. reflexné otočenie hlavy za zvukom).
Centrá v strednom mozgu: zrakové, sluchové reflexy, pohyb očí, hlavy, inervácia okohybných svalov.
Biografická metóda

Biografická metóda je metóda literárnej vedy riadiaca sa ideou, že hlavným a rozhodujúcim momentom tvorby a literárneho diela je osobnosť a život autorov; u niektorých používateľov biografickej metódy vystupuje literárne dielo dokonca ako len vedľajší produkt autorovho života, ako jeho odraz, projekcia alebo doplnok či korektív.
Zakladateľom biografickej metódy je Ch. A. Sainte-Beuve.
Nexus

Nexus (lat.) je spojitosť,
vzťah, súvislosť, napríklad kauzálny nexus.
Mrav

Mrav (preslovan. "niečo, čo sa páči, čo je vhodné") je ustálený, obvyklý spôsob konania, správania sa v určitom spoločenstve ľudí, obyčaj.
Deduktívna metóda

Deduktívna metóda je metóda budovania vedeckých teórií, pri ktorej sa používa dedukcia.
Deduktívnou metódou sa budujú deduktívne teórie.
Mravnosť

Mravnosť je súhrn zmýšľaní resp. súvisiacich správaní (slobodného a rozumného) človeka, ktoré zodpovedajú príslušným etickým a spoločenským normám (korešpondujú s mravným zákonom). Iná definícia znie, že mravnosť je súbor mravných pravidiel a noriem pre konanie človeka. 
Mravnosť je hlavný predmet skúmania etiky.
Podľa Kanta sa mravnosť otvára v autonómii. Mravnosť je vzťahom medzi indivíduom a univerzálnym zákonom. Mravnosť je produktom čistého praktického rozumu. Podľa Hegela je mravnosť stupeň vývoja objektívneho ducha, mravný stav spoločnosti, dialektická jednota práva a morality, živé dobro s nadsubjektívnou platnosťou. Mravnosť obsahuje v sebe občiansku spoločnosť a štát.
Diachronická metóda

Diachronická metóda je výskum istého javu tak, ako sa vyvíjal v čase, výskum jeho dejín a dejinných premien. Diachronická metóda je metóda skúmania a opisu z historického
hľadiska. Teoretickým základom diachronickej metódy je myšlienka, že ak sa chce vysvetliť pričina javu, nestačí opísať súčasný, pozorovaný jav, ale treba skúmať stav pred začiatkom tohto javu, resp. stav, v ktorom skúmaný jav ešte nejestvoval. Predmetom diachronického výskumu nie sú len javy, ale aj zmeny týchto javov prebiehajúce v čase a hľadanie príčin týchto zmien. Popri jednotlivých zmenách a ich príčinách sa sa skúma aj celkový rozvoj a jeho hybné sily.
Nezávislosť

Nezávislosť môže byť:
Dialektická metóda

Dialektická metóda je metóda filozofie, ktorá spočíva v postupe rozhovoru alebo skúmania, ktorý sa väčšinou riadi ideou rozpornosti.
Konkrétne chápanie dialektickej metódy sa v priebehu dejín mení:
Nezávislosť axiomatického systému

Nezávislosť axiomatického systému je nevyvoditeľnosť axióm ktorejkoľvek deduktívnej teórie podľa pravidiel jej odvodzovania z ostatných axióm. Skúmanie nezávislosti axiomatického systému má veľký význam. Napríklad zistenie nezávislosti piateho Euklidovho postulátu v
axiomatickom systéme geometrie viedlo k vytvoreniu neeuklidovských geometrií.
Milan Mrázek

Milan Mrázek (* 27. apríl 1924, Brno – † 1. september 1999, Praha) bol český teológ a básnik.
V roku 1938 vstúpil do Českobratskej cirkvi evanjelickej. Po druhej svetovej vojne začal študovať v Prahe teológiu. Neskôr pracoval ako vikár a farár. K 1. septembru 1990 odišiel do výslužby.
Nežičlivosť

Nežičlivosť je zlá vlastnosť, prvok zloby.
Experimentálna metóda

Experimentálna metóda je metóda, ktorou sa uskutočňuje experiment alebo ktorá sa používa pri
experimentovaní; metóda experimentovania.
Kadáver

Kadáver (z  &lt; "cadō"„[mŕtvy] padnúť, klesnúť, zahynúť“) je v medicíne označenie mŕtveho ľudského tela (neodborne: mŕtvola) a vo veterinárnej medicíne a poľovníctve označenie tela mŕtveho (uhynutého) zvieraťa (neodborne: zdochlina, mrcina).
Neziderské jazero

Neziderské jazero (po nem. "Neusiedler See", maď. "Fertő") je plytké bezodtokové jazero na hraniciach Rakúska a Maďarska; , , max. hĺbka . Slabo slané. Neziderské jazero je zvyškom Tethys.
Jazero je popri Balatone jediné stepné jazero v Európe. Jazero leží v rakúskej spolkovej krajine Burgenland a v západnom Maďarsku. Samotná rakúska časť je súčasne najväčším jazerom v Rakúsku. Vyznačuje sa tým, že je obklopené pásmom trstiny, veľmi malou hĺbkou, miernym a veterným podnebím. Jedinečná fauna a flóra sú chránené dvomi národnými parkmi Neziderské jazero – Seewinkel a Fertő-Hanság, ako aj tým, že je zapísané do zoznamu svetového dedičstva UNESCO (od roku 2001).
Z geomorfologického hľadiska leží v Malej uhorskej kotline, ktorá je súčasťou terciérnej Panónskej panvy. 
Vznik.
Jazero vzniklo až kvartéri, na vrchole poslednej ľadovej doby v dôsledku pôsobenia vyvievania intenzívnymi severozápadnými vetrami. Z historických prameňov je známe, že jazero v rokoch 18111813 čiastočne a v 18671871 úplne vyschlo. 
Staršie, dnes už prekonané názory, považovali Neziderské jazero za zvyšok mora Paratethys, ktoré zahŕňalo aj Panónsku panvu; alebo Panónskeho jazera, ktoré zostalo ako zvyšok po ustupujúcom mori pred asi 11 miliónmi rokov, keď bola Panónska panva v podstate už len slané brakické jazero.
Delenie.
Jazero má približne tvar obuváku. Severná tretina sa nazýva Neziderská zátoka ("Neusiedler Bucht"), užšia časť sa nazýva "Illmitzer Seeenge" a úplne na juhu leží trstinou zarastené "Silbersee".
Rozmery.
Rozloha jazera je podľa vodnej hladiny približne , z toho leží v Rakúsku a v Maďarsku. Rakúska časť je najväčšia vodná plocha v Rakúsku. Povodie jazera má rozlohu . Hlavná severojužná dĺžka jazera je a šírka sa pohybuje medzi 6 až . Výška zemského zakrivenia medzi Neusiedl am See a Mörbischom am See je , takže nevidno z jedného konca na druhý.
Trstinový pás.
Jazero je takmer celé obklopené trstinovým pásom, ktorý vytvára jedinečný región pre miestnu faunu. Vďaka prevládajúcim severozápadným vetrom rastie na východnom brehu menej trstiny ako na západnom. Pri Donnerskirchene dosahuje pás šírku , Podersdorf am See leží na jedinom beztrstinovom mieste dlhom . Trstinový pás, pokrývajúci až štyri pätiny jazera je miestom hniezdenia vodného vtáctva. V Rakúsku je rovnomenná vtáčia rezervácia.
Okolie.
Brehy sú nízke, silno močaristé. V lete (vlhké obdobie) sa rozmery Neziderského jazera zväčšujú. V zime niekedy premŕza až do dna. Miesta na kúpanie a prístavy sú Illmitz, Podersdorf am See, Weiden am See, Neusiedl am See, Jois, Breitenbrunn, Purbach am Neusiedler See, Oggau am Neusiedler See, Rust a Mörbisch am See v Rakúsku, a Fertőrákos v Maďarsku. Ďalšie miesta na okolí sú Apetlon, Winden am See, Donnerskirchen, Oslip, Fertőboz, Fertőd, Balf, Fertőhomok, Hegykő a Sarród.
Vodná hladina.
Hladina jazera leží v nadmorskej výške . Maximálna hĺbka jazera je . Priemerná hladina kolíše medzi 0,6 a . Prítok do jazera zabezpečujú z 80 % podzemné pramene a z 20 % malá rieka Wulka. Voda v jazere je mierne slaná. Odtok zabezpečuje v rokoch 18951909 umelo vybudovaný Einserkanal. Tak je na území Maďarska zviazané s povodím Dunaja.
Mŕtvy

Mŕtvy je človek nejaviaci známky života. Takýto človek sa nazýva mŕtvola.
Metóda filozofie

Metóda filozofie alebo metóda filozofovania je uvedomelý a usporiadaný postup a súbor pravidiel filozofovania,generovania filozofických významových útvarov. Sám život obsahu filozofie, život predmetu (Hegel), ktorý nie je predkladaný metóde ako vonkajší, ale sám filozofii metódu predpisuje. Metódu, ktorou sa filozofia zmocňuje skúmaného problému, jej poskytuje sám predmet. Podľa Platóna je metóda filozofovania dialektika.
Nibelungovia

Nibelungovia sú podľa nemeckej povesti bohatý rod trpaslíkov, ktorých poklad získal hrdina Siegfried.
Mt

Mt môže byť:
Nič

Nič (gr. "me on", lat. "nihil, non ens") je chýbanie niečoho alebo neexistencia niečoho, a to: 
V prvom prípade ide o nič ako protiklad niečoho. V druhom prípade ide o nič ako protiklad bytia. V tomto druhom prípade ide teda o nebytie.
Mučenie

Mučenie je spôsobovanie niekomu veľkých bolestí týraním, ubližovaním; trýznenie.
Multiple User Dimension

Multiple User Dimension, skr. "MUD" (alebo Multi-User Domain, pôvodne "Multi-User Dungeon") , je počítačový program sprostredkuvávajúci virtuálnu realitu. MUD je textová multiplayerová hra sprostredkované cez internet. Kombinuje prvky RPG, hack and slash, player versus player, interaktívnej fikcie a chatu.
Mudrá

Mudrá (sans.) je symbol, pečať, závora.
Mudrc

Mudrc bol v staroveku múdry muž, muž s mimoriadnou životnou múdrosťou - filozof, no ešte častejšie osvietený štátnik (cf. sedem mudrcov).
V starom Grécku sa mudrci (sofoi) odlišovali od sofistov a od filozofov.
Podľa stoikov je mudrc človek, ktorý sa vyznačuje apatiou, ktorý s neohrozenou rovnováhou ducha vie znášať nestálosti každého druhu a protivenstvá života a s rovnakým pokojom prijíma šťastie i nešťastie, dobro i zlo. Lebo všetko vyplýva z nevyhnutnosti osudu, ktorému protiviť sa by bolo proti prírode. Mudrc sa vo všetkom riadi len rozumom, je slobodný, bohatý a šťastný, nepozná klam ani omyl, nič ho neprekvapuje, ani sa ničoho nebojí, cudzia je mu každá slabosť a neovládne ho žiadna vášeň. Len mudrc môže byť pravým občanom, svedomitým štátnikom a spravodlivým vládcom, lebo len on pozná všetky povinnosti a len on ich môže bezo zvyšku vykonávať. Mudrca nemôže prestať byť cnostným, je mimo života a mimo smrti, preto sa môže vždy, keď sa mu zachce, rozumne so životom rozlúčiť.
Múdroslovie

Múdroslovie je súhrn prísloví, porekadiel a úslovie.
Múdrosť (filozofia)

Múdrosť je maximálna dokonalosť vo vedení svojho života ako výsledok pochopenia zmyslu života a poznania prostriedkov k tomu, ako dosiahnuť zmysel života.
Človeka, ktorý vynikal múdrosťou v staroveku považovali za mudrca, človeka,
ktorý miloval múdrosť alebo túžil po nej, za filozofa. Múdrosť sa zakladá na rozlišovaní.
Múdrosť je vedenie o bytostnom, o posledných dôvodoch a cieľoch súcna, pozorovanie a posudzovanie všetkého časného vo svetle večnosti (sub specie
aeternitatis), vedenie, ktoré svoju plodnosť preukazuje tým, že všetkým veciam vesmírneho poriadku vykazuje im prináležiace miesto. Pre múdrosť nie je podstatná vedecká forma, ale zhoda myslenia a konania.
Ničenie

Ničenie je spôsobovanie zániku, konca existencie, hubenie, nivočenie.
Ničiteľ

Ničiteľ je ten, kto ničí; napr. Šiva.
Pierre Nicole

Pierre Nicole (* 19. október 1625, Chartres, Francúzsko – † 16. november 1695, Paríž) bol francúzsky logik, spoluautor portroyalskej logiky, popredný predstaviteľ jansenizmu, priateľ a spolupracovník Antoine Arnaulda. 
Preložil do latinčiny Pascalove Provinciálky.
Ničota

Ničota je neprítomnosť alebo opak bytia, nebytie.
Niečo

Niečo je vec, jav, udalosť, bytosť. Každé niečo, t. j. vec, jav, udalosť, bytosť atď. je jednotou protikladných momentov. Je bytím osebe a práve tak aj bytím pre iné.
Nie-ja

Nie-ja je to, čo sa odlišuje od Ja, to, čo je mimo neho, to, čo je už vopred nájdené.
Mugodžary

Mugodžary je pohorie v západnom Kazachstane na juh od Uralu. Je dlhé 200 km a široké 30 km. Najvyšší vrch je Boľšoj Boktybaj (). Pohorie je považované za pokračovanie Uralu, s ktorým je spojené Guberlinskými gorami. Pohorie oddeľuje povodia Kaspického mora a Aralského jazera.
Mugodžary sa začínajú pri rieke Or ako rovný chrbát, ktorý sa neskôr rozdeľuje na dve vetvy: Východné a Západné Mugodžary. Významné rieky, ktoré premenia v okolí pohoria sú Or, Emba a Irgiz.
V širšom zmysle sú niekedy k pohoriu Mugodžary radené aj početné hornatiny a pohoria ako Uralsko-toboľská planina a Severné Mugodžary, ktoré nadväzujú na Guberlinskije gory.
Oahu

Oahu alebo O‘ahu je sopečný ostrov na západe Havajských ostrovov. Nachádza sa na ňom vojenská základňa amerického námorníctva Pearl Harbor. Žije na ňom 70% populácie Havaja. Leží tu aj hlavné mesto Havaja, Honolulu. Ďalšie významné mestá na O‘ahu sú Lā‘ie (Laie) a Pearl City.
Muladhara

Muladhara (sanskrit) je čakra, čakra koreňa, základná čakra. Symbolizuje ju lotos so štyrmi okvetnými lístkami. Je umiestnená medzi konečníkom a genitáliami, spojená s
kostrčou, otvára sa smerom dolu. U muža sa otáča doprava, u ženy doľava. Základným princípom muladhary je telesná vôľa byť. Jej zmyslovou funkciou je čuch a farbou ohnivo červená.
Oakland (Kalifornia)

Oakland je prístavné mesto v štáte Kalifornia na západe USA založené v roku 1850. Priemysel lodiarsky, drevársky, sklársky, chemický, konzervárenský, pivovarnícky,
vinársky, ropný. Dopravná križovatka. Súčasť aglomerácie San Francisco.
Má rozlohu 202,4 km² a 415-tisíc obyvateľov.
Adolf Müller

Adolf Müller (* 1. december 1929, Libušín - † 26. marec 2002) bol česko-nemecký politológ.
Pôsobil ako profesor politickej vedy na Vysokej škole sociálnej v Münsteri. V roku 1971 založil a do roku 1991 viedol exilové nakladateľstvo INDEX.
Obal

Obal je ochranný povlak, ochranný materiál na predmetoch, najmä na tovare, látka, ktorou je niečo obklopené, obložené.
Multimédiá

Multimédiá sú kombináciou textu, zvuku, grafiky, animácie, interaktivity a videa; podmnožina hypermédií. Sú určené na informovanie a zábavu publika. Multimédiá sú taktiež označované ako elektronické médiá na zálohovanie a predstavenie multimediálneho obsahu. 
Vybrané základné nástroje pre tvorbu multimediálnych aplikácií.
Základné nástroje pre tvorbu multimediálnych výukových aplikácií môžeme rozdeliť do týchto skupín:
Atómový obal

Atómový obal je zložka atómu, pozostávajúca z elektrónov, ktorých počet sa rovná atómovému číslu (počtu kladných jednotiek náboja v jadre atómu). Atómový obal je predmetom skúmania fyziky atómového obalu.
Multiplet

Multiplet multiplet je skupina častíc, ktoré majú okrem elektrického náboja všetky ostatné kvantové čísla rovnaké.
Kvetný obal

Kvetný obal (fytoterapia) je časť kvetu.
Obchod

Obchod môže byť:
Mundus intelligibilis

Mundus intelligibilis je inteligibilný svet, teda myšlienkový svet, nevnímateľný zmyslami, uchopiteľný iba myslením. Je to svet ktorý je v protiklade k svetu javov, svetu zmyslov.
Názory na mundus intelligibilis.
U Platona ide pri inteligibilnom svete nielen o ríšu ideí, jestvujúcu mimo času, ale aj o duchovnú súvislosť, ktorá ako taká tvorí a určuje vnútornú podstatu skutočnosti.
V Aristotelovej kritike platónskeho výkladu sa tento ostrý protiklad inteligibilného a senzibilného sveta stiera. Aristoteles ho označil ako prostý dualizmus a postavil proti nemu tézu, že každá skutočná vec nemôže mať svoju podstatu v niečom inom, ale len v sebe samej.
V novovekej filozofii sa tento protiklad na jednej strane redukuje na protiklad nepoznateľného sveta a poznaného sveta, a na druhej strane na protiklad rozumu a zmyslovosti ako rozdielnych dimenzií ľudskej skutočnosti.
Banková operácia

Banková operácia alebo bankový obchod je jedna z (typických) činností, ktoré vykonáva banka alebo iný úverový ústav (v právnom zmysle: podľa prvých ustanovení Zákona o bankách). 
Bankové obchody pozostávajú najmä z poskytovania úveru na úrok, vybavovania
platobného styku, obchodov s efektami na vlastný a cudzí účet, zakladateľskej a depozitnej činnosti a pod.. 
Delia sa na:
Nihil est in intellectu, quod non fuerit in sensu

Nihil est in intellectu, quod non fuerit in sensu (lat.) znamená "Niet ničoho v rozume, čo by predtým nebolo v zmysloch" (John Locke). Gottfried Wilhelm Leibniz toto tvrdenie ohraničil dodatkom "nisi intellectus ipse".
Mundus sensibilis

Mundus sensibilis (lat.) je svet zmyslový, teda svet vnímateľný zmyslami.
Burzový obchod

Burzový obchod je obchod uzatváraný na burze. Burza cenných papierov v Bratislave sa nachádza na Slovensku a je regulovaná Národnou bankou Slovenska (NBS).
Burzové obchody sa uzatvárajú podľa zvláštnych pravidiel a zvyklostí (burzových uzancií). 
Druhy.
Podľa času dodania:
Podľa úmyslu kontrahenta:
Nijama

Nijama (sans.) je II. stupeň aštangajogy, poučky o zložkách sebavýchovy.
Medzinárodný obchod

Medzinárodný obchod je súhrn vzťahov spojených s výmenou tovaru medzi národnými ekonomickými celkami. Medzinárodný obchod je súčasť svetového obchodu a jedna zo základných foriem internacionalizácie výroby. 
Po druhej svetovej vojne možno pozorovať tendencie k vytváraniu integračných obchodných zoskupení medzi štátmi, a tým aj rozvoj medzinárodného obchodu medzi príbuznými štátmi.
Peňažný obchod

Peňažný obchod je obchod predstavujúci osobitné odvetvie sféry obehu a pozostávajúci z kúpy a predaja peňažného tovaru; vyvinul sa zo zmenárenskej činnosti a prešiel obdobím funkcie pokladníka kupeckého a remeselníckeho podnikania a neskoršie požičiavania peňazí na úrok; spolu s úžerou pripravil na poli peňažného obehu vznik kapitalistického spôsobu výroby; za kapitalizmu sa z neho vyvinul bankový obchod (bankovníctvo).
Svetový obchod

Svetový obchod je obeh tovaru (alebo služieb) na svetovom trhu.
Niródha

Niródha (-sanskritský kmeň) alebo niródhah (-sanskritský nominatív) je "potlačenie, odstránenie".